钦定古今图书集成/明伦汇编/闺媛典/第369卷 > 何轸妻刘氏
## 钦定古今图书集成/明伦汇编/闺媛典/第369卷 > 何轸妻刘氏

按《酉阳杂俎》：“何轸鬻贩为业，妻刘氏，少断酒肉，常持
金刚经，先焚香像前，愿年止四十五。临终心不乱，先
知死日。至太和四年冬，四十五矣。悉舍资装供僧，遍
别亲故。何轸以为病魅，不信。至岁除日，请僧受八关，
沐浴易衣，独处一室，趺坐高声念经。及辨色悄然，儿
女排室入看之，已卒，顶热灼手。轸以僧礼葬，塔在荆”
州北郭。